7. ΑΝΑΓΚ. ΝΟΜΟΣ υπ’ αριθ. 47 της 31/31 Αυγ. 1936 (ΦΕΚ Α΄ 381) Περί ελέγχου διαχειρίσεως νομικών προσώπων δημοσίου δικαίου και αγαθοεργών ιδρυμάτων ΄Αρθρ.1.-Δι’ αποφάσεως των αρμοδίων Υπουργών δύναται να ανατίθεται εις δημοσίους υπαλλήλους ή αξιωματικούς οικονομικών υπηρεσιών του Στρατού ή του Ναυτικού, ο έλεγχος της διαχειρήσεως Δήμου, Κοινότητος και οιουδήποτε άλλου νομικού προσώπου δημοσίου δικαίου ή αγαθοεργού ιδρύματος. ΄Αμα δημοσιευθή εις την Εφημερίδα της Κυβερνήσεως η απόφασις, οι δια ταύτης διοριζόμενοι ελεγκταί υπάγονται εις ο Υπουργείον και η Υπηρεσία, ης θα ελέγξωσι την διαχείρισιν, επιλαμβάνονται αμέσως και αποκλειστικώς του ελέγχου, μετά δε το πέρας τούτου επανέρχονται εις την θέσιν εξ ης προήλθον. Βλ. όμως άρθρ. 2 Α.Ν. 281/1936 (κατωτ. αριθ. 7α). ΄Αρθρ.2.-Εις τοιούτον έλεγχον υπόκεινται πάσαι αι οπωσδήποτε σχετιζόμεναι προς την διαχείρισιν της περιουσίας των εν άρθρ. 1 παρ. 1 νομικών προσώπων πράξεις και παραλείψεις των μετεχόντων εις την διαχείρισιν. Ο έλεγχος είναι κυρίως ουσιαστικός αποσκοπών να εξακριβώση αν νομίμως και επιμελώς εγένετο η διαχείρισις. ΄Αρθρ.3.-Πάσαι αι πολιτικαί, στρατιωτικαί, δικαστικαί και δημοτικαί αρχαί υποχρεούνται να διευκολύνωσι τον έλεγχον συγκεντρούσαι και παρέχουσαι εις τον ελεγκτήν αυτεπαγγέλτως ή τη αιτήσει του παν χρήσιμον δια τον έλεγχον στοιχείον. ΄Αρθρ.4.-Ελεγκτής μη αποκαλύπτων παραβάσεις Νόμων ή οιανδήποτε ανώμαλον και επιζημίαν πράξιν ή παράλειψιν της διαχειρήσεως, ης τω ανετέθη ο έλεγχος, τιμωρείτας εάν μεν ενήργησεν εκ δόλου δια φυλακίσεως τουλάχιστον δύο ετών, εάν δε εξ αμελείας δια φυλακίσεως τριών μηνών μέχρις ενός έτους. ΄Αρθρ.5.-Τα κατά τους κειμένους νόμους οδοιπορικά έξοδα και αποζημιώσεις των ανωτέρω καταβάλλονται παρά των υφισταμένων τον έλεγχον Νομικών προσώπων, χαρακτηριζόμενα ως αναγκαστική δαπάνη δι’ αυτά. Δύναται να διαταχθή προκαταβολή μέχρι του ημίσεος ποσού παρά του Δημοσίου Ταμείου εις ο αποδίδονται ταύτα κατά τα δια Β.Δ/τος ορισθησόμενα. 